එක්ස්ප්‍රස් පර්ල් නෞකා අනතුරේ බලපෑම හේතුවෙන් ධීවර කටයුතු අඩාල වූ මීගමුව කලපුවේ ධීවර කටයුතු සඳහා අද (12) සිට අවසර ලබාදෙන බව ධීවර රාජ්‍ය අමාත්‍ය කංචන විජේසේකර ප්‍රකාශ කළා.ඔහු මේ බව සඳහන් කළේ එක්ස්ප්‍රස් පර්ල් නැව ගිනි ගැනීමත් සමඟ මීගමුව ධීවරයින් මුහුණ දී ඇති ගැටලු පිළිබඳ සාකච්ඡා කිරීමට අද මීගමුව නගර ශාලාවේ පැවති සාකච්ඡාවට එක්වෙමින්.මේ අතර නෞකාවේ බලපෑම හේතුවෙන් ධීවර කටයුතුවල යෙදීමට නොහැකි වූ මීගමුව සිට පානදුර දක්වා මුහුදු තීරය නිසි අධ්‍යයනයකින් අනතුරුව ධීවර කටයුතු සඳහා විවෘත කරන ලෙස අග්‍රාමාත්‍ය මහින්ද රාජපක්ෂ විසින් උපදෙස් ලබා දුන්නා.